kaerle etc. doen te weeten allen tegenwoirdich ende
toecommende alsoe inde compste van onsen lieven
ende beminden soene den prince van spaengien in
ons land van herwaerts over jan van kelfs laboreer
tot rotselaer heeft met huysvrouwe ende kinderen
denselven ons selven grepresenteert heeft syne
suplicatie versuekende byder selver gracie remissie
ende pardoen vanden dootslach daer inne
gementioneert te wetene dat geleden van in
september lestleden hebbende syne beesten inde
weyde gedreven commen is tot rotselaer byden
anthuens ende siende daer voer de venstere vanden
marten staende peeteren de keppere op straete
seyde in ge$$chte maect u van dair daerop deselven
peeter straffelyc antwoirde seggende waer u broe$$ broer?
by u nyet ghy en soudet nyet dorren d$$cken ende
tselve hoorende de supliant dat hy hem staerde
seyde peeter al segge ick sulcke woerden ick en
hebber geen aerch inne dan begeerde te wetene
wye ghy waert leggende soe syn hant opde
erm vanden selven peeteren weder verhalende
daer egeen erch inne te hebbene dien nyet tegen
staende seyde dieselven peeter even straffelyc wat
hebdy my taenveerdene gaet by u wyff thuys
ende seert u wyff ende supliant hoorende dat hy
hem noch meer stoorde seyde gaet ende seertse
selve daerop dieselve peeter antwoirde wat
soudick in u huys gaen ghy sout seggen dat ick u
gelt genomen hadde hem tselve seggende in
verwyte om dat den supliant te voren in syn huys
seker gelt genomen was seggende daertoe ick
soude op u vleesch slaen al esser u bruer noch eens ende
dat de supliant seyde myn bruer en esser nyet maer
soudy my slaen ick soude my dorren weeren ende
soe tsamen nae huys gaende want sy eenen wech
inne gaen moesten heeft die selve peeter den supliant
veele injurien opgeseet ende onder den anderen
ghy conte ghy en sout u nyet dorren weeren ende
tycht eenen yegelycken u gelt ane dwelck nyet
en is ende tselve de supliant hoorende ende dat
hy van injurien ende qualyc te spreken nyet en
cesseerde hebbende eenen stuynstaeck in syn
hant seyde totten selven peetere draeghde ghy u
ane dats alle dage te doene gevende soe den $$
peeteren twee off drye slagen op syn hooft met welcken
slagen die voirs. peeter ter eerden gevallen is ende
opgehaven synde is geleyt ten huyse peeters van
kelfs aldaer hy binnen vyf dagen daer nae van lyve
ter doot gecommen is dwelck den supliant vuyt gronde
zyns herten leet is ende hebbende tvoirs. feyt
toecomen ende gebuert is als voirs. is by qualyc spreken
ende groote injurien des voirs. aflivigen hy soude
hem nochtans die die selve supliant ontsiende rigeur
van iusticie nyet dorren houden binnen onsen lande
maer mach hem houden in abstracten? plaetsen ten sy
dat onse graacie ende genade hem hier op verleent wordde
ons daer inne seer oitmoedelyc biddende ende onse
voirs. soene gerepresenteert hebbende de voirs. suplicacie
ons op dinhouden van dien te useren van onse gewoenllycke
gaacie ende genade wy aensthods nemende op de toe
compste vanden voirn. feyte ende dootslach ende ter
begeerte van ons voirs. soene willende in syn $$
ende ter consideratie van syne voirs. compste deselven
den supliant prefereren gracie ende genade voir rigeur van
justicie hebben inden gevalle als boven vergeven
geremitteert ende quitgescholden remitteren ende schelden
quite vuyt onse sunderlinge gracie by desen tfeyt ende doot
slach boven verclaert mitsgaders oick alle peinen ende amenden
corporelle en criminelle daer inne hy hem ondanks
ende vuyt saken van tgene des voirs. es tegens ons
onse hoocheeyt ende iusticie eenichszins mach hebben
ontgaen ende hebben hem dien aengaende gerestitueert
ende gestelt restitueren ende stellen by dese tot syn goede
fame ende name in onsen lande ende hertochdomme
van brabant ende van over$$ ende allen anderen onsen
landen ende heerlichheden ende tot synen ongeconfisqueerden
goeden indien hy eenige heeft gelyc als hy was voirden
voirs. dootslach imponerende hierop een eeuwich
swygen ons procureur generael ende alle anderen onsen
iusticieren ende officieren onsser voirs. lants van brabant
wie sy syn satisfactie ende beteringe ierst ende alle
alvooren gedaen der partyen geiteresseert indien hy
die noch nyet gedaen en waere civiele alleene
behoudelyc nochtans dat de voirn. supliant gehouden
sal syn tselve feyt tegens ons te beteren civiele
naer die gelenty gelegentheyt vander mesdaet
faculteyt van synen goeden ende onser ordonancien daerop
gemaect ende oyck te betaelen die redelycken costen
van iusticie indien eenig daeromme gedaen ende naergevolght
syn ter taxatie ende arbiterscape van onsen lieven ende
getrouwen den cancellier enden lieden van onen rade in
brabant die wij$ daertoe committeren ontbieden daeromme
ende bevelen den voirs. van onsen rade in brabant dat
voir henluiden geroupen diegene die daeromme
sullen behoiren geroupen te syne sy procederen
wel ende duechdelyc totter verificatie ende
interinnemente van desen onsen tegenwoirdigen brieve
naer huere vorme ende inhouden welck interinemente
de selve supliant schuldich sal syn te versuecken
by onsen voirs. rade binnen eenen halven jaere ....
naer date van desen opde peyne te verbueren deffect
$$ $$ ende dat gedaen ende de voirs. amende civile
ende costen van iusticie getaxeert ende betaelt synde
$$ alst behoirt van welcker amende onsen ontfang
ontfanger vanden exployten van onsen voirs. rade
en hieraf verantwoirdt
byz ontfange $$ explo$$ten’
van brabant oft andere onse officier dient behoiren sal
gehouden wert ontfanck te maken rekeninge bewys
ende reliqua te doene tot onsen prouffyte metten
anderen peinen van synen ontfange sy onse drossaert
van brabant ende alle andere onse ende onser
vassalen oft smaelre heeren iusticien ende
officieren voirs. lants van brabant ende van ondersaten?
hoedanige die syn oft wesen moegen tegenwoirdi...
ende toecommende hueren stedehouderen ende aengaende mach
den voirs. supliant van deser onser iegenwoirdiger
gracien ende quytsceldinge inder manieren als
boven peyselyck volcoomelyck ende tot eeuwigen dagen
doen ende laten genyeten ende gebruycken sonder hem te
doene noch te laten geschien nu noch in toecomende
in eeniger manieren maer indien syn lyff oft
eenige van synen ongeconfiqueerden goeden waeren
daeromme gevangen becommert oft gearresteert dat
dat sy die terstont stellen oft doen stellen tot volcoomen
delivrancie want ons ons alsoe belieft ende ten
eynde dat dit goet vast ende gestadich blyve tot
eeuwigen dagen soe hebben wy onsen segele hier
aen doen hangen behoudelyc in anderen saken
onsser recht ende eenyegelyc tzyne in allen gegeven
in onser stadt van bruessele in de maent van
may int jaers ons heeren duyesent vyfhondert ende
xlix 1549 van onsen keyserycke txxxe ende van onsen
rycken van castille ende andere txxxiiijte
aldus gescreven op de plycke byden keyser
ende geteekent verreycken / visa $$$
gecollacioneert en bevonden accorderend
met ... originalen by mij